REPUBLIKA SRBIJA

Odbor za dijasporu i Srbe u regionu

09 Broj: 06-2/458-14

22. decembar 2014. godine

B e o g r a d

Z A P I S N I K

SA OSME SEDNICE ODBORA ZA DIJASPORU I SRBE U REGIONU

Sednica je održana u četvrtak, 23**. oktobra 2014**. godine u sali 3 Doma Narodne skupštine sa početkom u **15.40 časova**.

 Sednicom je predsedavao je dr Janko Veselinović, predsednik Odbora.

Sednici su prisustvovali: Miodrag Linta, zamenik predsednika Odbora i članovi:, Milan Stevanović, Nebojša Berić, Nenad Nikolić, dr Aleksandar Peranović, Dušan Stupar, Jovana Jovanović, Marjana Maraš, Aleksandar Čotrić i Marija Jevđić.

 Sa sednice opravdano odsutni: prof. dr Marko Atlagić, Bratimir Vasiljević, Siniša Maksimović, Milorad Stošić i Milan Đurica.

 Pored članova Odbora sednici su prisustvovali i uzeli učešća u radu: u ime Uprave za saradnju s dijasporom i Srbima u regionu Jelena Aničić, rukovodilac grupe za finansijske poslove i Nikolina Milatović Popović, a u ime Ministarstva finansija Irena Injac i Mirjana Stanojević.

 Predsedavajući je pozdravio goste i članove Odbora, konstatovao kvorum neophodan za rad i odlučivanje i predložio sledeći:

D n e v n i r e d:

1.Razmatranje Predloga zakona o budžetu Republike Srbije za 2015. godinu u delu koji se odnosi na Upravu za saradnju s dijasporom i Srbima u regionu

Zbog zastoja u elektronskom uključivanju, ručno se glasalo i usvojen je predloženi dnevni red, a dalji rad sednice je nastavljen u elektronskom sistemu

Predsedavajući je dao nekoliko uvodnih napomena, podsećajući da su članovi Odbora dobili u materijalu pregled razdela 17.2 koji se odnosi na Upravu za saradnju s dijasporom i Srbima u regionu prikazanom u Predlogu zakona o budžetu Republike Srbije za 2015. godinu , konstatujući da su sredstva namenjena Upravi takoreći u istom iznosu, koji je bio predviđen i rebalansom budžeta za 2014.g. , kao i da su sredstva koja su bila namenjena prenošenju TV programa iz Srbije u svet i unapređenju komunikacije sa dijasporom regulisana važećim Zakonom o javnim medijskim servisima, članom 43.

Bliža pojašnjenja oko razdela 17.2 dala je Jelena Aničić, , rukovodilac grupe za finansijske poslove u Upravi za saradnju s dijasporom i Srbima u regionu, koja je konstatovala smanjenje sredstava u delu dotacija nevladinim organizacijama u iznosu od 13 miliona dinara, što je upodobljeno sa usaglašenim merama uštede sredstava.

Pojašnjenje u vezi sa članom 43. Zakona o javnim medijskim servisima dala je Nikolina Milatović Popović, koja je ujedno ukazala na činjenicu da, s obzirom na nove okolnosti i nadležnost Ministarstva kulture i informisanja, podsetila je da je sada njihova obaveza da do marta meseca 2015.g. predlože projekat, na osnovu koga će se finansirati emitovanje programa za dijasporu u 2016. godini i da se rok ne sme propusti.

 Odbor je razmotrio Predlog zakona o budžetu Republike Srbije za 2015.godinu u delu 17.2 koji se odnosi na Upravu za saradnju s dijasporom i Srbima u regionu i u skladu sa članom 173. stav 1. i 2. Poslovnika Narodne skupštine predložio Odboru za finansije, republički budžet i kontrolu trošenja javnih sredstava da prihvati Predlog Zakona u delu koji se odnosi na Upravu za saradnju s dijasporom i Srbima u regionu. Za izvestioca na Odboru za finansije određen je dr Janko Veselinović, predsednik Odbora .

 Tonski snimak je sastavni deo ovog zapisnika.

Sednica je završena u 16.10 časova.

 SEKRETAR ODBORA PREDSEDNIK ODBORA

 Vesna Matić Vukašinović Dr Janko Veselinović